****

**นโยบายและกลยุทธ์การบริหารงานทรัพยากรบุคคล**

**โรงเรียนดงหลวงวิทยา**

**โรงเรียนดงหลวงวิทยา อำเภอดงหลวง จังหวัดมุกดาหาร**

**สำนักงานเขตพื้นที่การศึกษามุกดาหาร**

**คำนำ**

ในช่วงแห่งการปฏิรูปสังคมไทยจากอดีตจนถึงปัจจุบัน ระบบราชการไทยมีการเปลี่ยนแปลงเกิดขึ้นอย่างต่อเนื่องเพื่อให้ทันต่อการเปลี่ยนแปลงของสังคมโลก การบริหารทรัพยากรบุคคล เป็นหัวใจสำคัญที่จะทำให้ระบบการบริหารงานและการดำเนินงานต่างๆ ของทุกๆหน่วยงาน และทุกภาคส่วนสามารถขับเคลื่อนไปได้อย่างมีประสิทธิภาพ

โรงเรียนดงหลวงวิทยา จึงได้วางแผนและจัดทำนโยบายและกลยุทธ์การบริหารงานทรัพยากรบุคคขึ้น เพื่อเสริมสร้างระบบบริหารและพัฒนาบุคลากรให้มีคุณภาพ เพื่อขับเคลื่อนสถานศึกษาให้มีความพร้อมรับสถานการณ์ความเปลี่ยนแปลง และสอดคล้องกับนโยบายการบริหารประเทศของรัฐบาล และเจตนารมณ์ขอพระราชบัญญัติการศึกษาชาติ อันจะเป็นเครื่องมือส่งเสริมการพัฒนาศักยภาพบุคลากรในทุกๆด้านงานบุคลากรโรงเรียนดงหลวงวิทยา

**สารบัญ**

เรื่อง หน้า

* นโยบายการบริหารงานทรัพยากรบุคคลโรงเรียนดงหลวงวิทยา ๑
* การดำเนินการและแนวปฏิบัติตามนโยบาย

การบริหารงานทรัพยากรบุคคลโรงเรียนดงหลวงวิทยา ๒

* หลักเกณฑ์การบริหารและพัฒนาทรัพยากรบุคคล ๔
* รายงานผลการบริหารและพัฒนาทรัพยากรบุคคลประจำปี ๔

**นโยบายการบริหารงานทรัพยากรบุคคลโรงเรียนดงหลวงวิทยา**

**1**

**ความเป็นมา**

การพัฒนาทรัพยากรบุคคล ถือเป็นกุญแจสำคัญที่จะนำองค์กรไปสู่ความสำเร็จ เนื่องจากบุคลากรจะเป็นผู้ผลักดันให้ภารกิจต่างๆของสถานศึกษา สำเร็จลุล่วงตามวัตถุประสงค์ ดังนั้น องค์กรจำเป็นจะต้องมีการกำหนดกรอบแนวทางการพัฒนาบุคลากรในสถานศึกษาให้มีความรู้ ความสามารถ มีสมรรถนะสอดคล้องตามเป้าหมาย และยุทธศาสตร์ของสถานศึกษา ตลอดจนมีคุณลักษณะที่ดีพึงประสงค์ และมีทัศนคติที่ดีต่อสถานศึกษาโรงเรียนดงหลวงวิทยาจึงได้จัดทำแผนพัฒนาทรัพยากรบุคคล ให้สอดรับกับวิสัยทัศน์พันธกิจ และกลยุทธ์ของสถานสถานศึกษา โดยกำหนดเป็นยุทธศาสตร์การพัฒนาบุคลากร ที่มุ่งเน้นการบริหารทรัพยากรบุคคลและระบบการประเมินผล เพื่อเสริมสร้างขีดความสามารถหลักให้แก่บุคลากร โดยนำแนวความคิดการบริหารงานเพื่อให้เกิดผลสำเร็จอย่างรอบด้านมาใช้ในการวางแผนการพัฒนาทรัพยากรบุคคลนโยบายการบริหารงานทรัพยากรบุคคลโรงเรียนดงหลวงวิทยาแบ่งเป็น 5 ด้าน ได้แก่

ด้านที่ 1 การวางแผนกำลังคน

ด้านที่ 2 การสรรหา

ด้านที่ 3 การพัฒนาบุคลากร

ด้านที่ 4 การส่งเสริมและสร้างขวัญกำลังใจ

ด้านที่ 5 การใช้ประโยชน์

**การดำเนินการและแนวปฏิบัติตามนโยบาย การบริหารงานทรัพยากรบุคคลโรงเรียนดงหลวงวิทยา**

**2**

**แนวปฏิบัติตามนโยบายด้านที่ 1 การวางแผนกำลังคน**

วางแผนอัตรากำลัง เพื่อใช้ในการกำหนดตำแหน่งข้าราชการครูและบุคลากรทางการศึกษาในสถานศึกษา เพื่อใช้สรรหาบุคคลไปดำรงตำแหน่งให้เพียงพอต่อการจัดการเรียนการสอน และตรงตามความต้องการวิชาเอกของสถานศึกษา ให้สอดคล้องต่อภารกิจของสถานศึกษาที่เปลี่ยนแปลง รวมทั้งแผนการปฏิรูปประเทศและยุทธศาสตร์ชาติ 20 ปี (พ.ศ.2561 - 2580)

**แนวปฏิบัติตามนโยบายด้านที่ 2 การสรรหา**

1. กลุ่มงานบุคลากรดำเนินการสรรหาบุคคลตามคุณลักษณะที่สถานศึกษามีความต้องการและสอดคล้องกับหลักเกณฑ์และ ระเบียบวิธีการสรรหาบุคคลเพื่อดำรงตำแหน่งตามที่ ก.ค.ศ.กำหนด ให้ทันต่อการเปลี่ยนแปลงและอัตราตำแหน่งที่ว่างหรือขาดแคลน

2. ดำเนินการสรรหาโดยวิธีการที่หลากหลาย เป็นธรรม และโปร่งใส ดังนี้

ดำเนินการสรรหาข้าราชการครูในสถานศึกษา โดยการขอใช้บัญชีผู้สอบแข่งขันได้ของเขตพื้นที่การศึกษามัธยมศึกษาสกนคร หรือพื้นที่ใกล้เคียง-ดำเนินการสรรหาข้าราชการครูในสถานศึกษาโดยการรับย้ายตามหลักเกณฑ์และวิธีการที่ ก.ค.ศ.กำหนดดำเนินการสรรหาบุคคลเพื่อดำรงตำแหน่งพนักงนราชการ แลลูกจ้างชั่วคราวปฏิบัติหน้าที่ครูผู้สอน โดยการประกาศรับสมัครคัดเลือกทางสี่อต่างๆ เพื่อสร้างการรับรู้อย่างทั่วถึงและมีประสิทธิภาพ

**แนวปฏิบัติตามนโยบายด้านที่ 3 การพัฒนาบุคลากร**

1. จัดทำโครงการพัฒนาศักยภาพครูและบุคลากรทางการศึกษา เพื่อพัฒนาบุคลากรในด้านต่างๆให้มีความรู้ความสามารถ และทักษะในการปฏิบัติงานอย่างมีประสิทธิภาพ โดยการส่งเสริมให้บุคลากรได้เข้ารับการอบรมสัมมนา และศึกษาดูงานเพื่อเพิ่มพูนความรู้ และเสริมสร้างคุณลักษณะอันพึงประสงค์

2. จัดทำข้อมูลการพัฒนาบุคลากร เพื่อเป็นกรอบในการพัฒนาบุคลากรในแต่ละตำแหน่งและเพื่อให้สามารถบริหารจัดการบุคลากรให้ปฏิบัติหน้าที่ต่างๆ อย่างเหมาะสมตามความถนัดและความรู้ ความสามารถ

3. จัดทำข้อมูลสารสนเทศด้านงานบุคลากร เพื่อใช้ในการวิเคราะห์ข้อมูลสำหรับพัฒนาบุคลกร

4. ส่งเสริมการขอมีหรือเลื่อนวิทยฐานะข้าราชการครู ตามหลักเกณฑ์และวิธีการที่ ก.ค.ศ.กำหนด เพื่อสิทธิประโยชน์และความก้าวหน้าของข้าราชการครูในสังกัด

**แนวปฏิบัติตามนโยบายด้านที่ 4 การส่งเสริมและสร้างขวัญกำลังใจ**

1. จัดทำโครงการเสริมสร้างกำลังใจของบุคลากรเพื่อเพิ่มประสิทธิภาพในการปฏิบัติงานโดยการจัดสวัสดิการเพิ่มเติมให้แก่บุคลากรในสถานศึกษา ได้แก่ โครงการสวัสดิการเงินกู้ข้าราชการครูและบุคลากรโรงเรียนพญาไท / การมอบเกียรติบัตร / วุฒิบัตร หรือช่อดอกไม้แสดงความยินดี การจัดเลี้ยงสังสรรค์เพื่อสร้างความสามัคคีและความสัมพันธ์อันดีภายในองค์กร การมอบของเยี่ยมไข้ เพื่อสร้างแรงจูงใจและทัศนคติที่ดีในการปฏิบัติงาน

2. ส่งเสริมบุคลากรให้มีโอกาสก้าวหน้าในตำแหน่งหน้าที่ที่สูงขึ้น ทั้งราชการและลูกจ้าง

3. จัดระบบการประเมินผลการปฏิบัติงานเพื่อประกอบการพิจารณาเลื่อนเงินเดือนของข้าราชการครูและประกอบการพิจารณาเพิ่มค่าตอบแทนแก่บุคลากรในสถานศึกษา โดยพิจารณาจากการปฏิบัติงานตามที่ได้รับมอบหมาย การปฏิบัติตนตามหลักจรรยาบรรณวิชาชีพ และการปฏิบัติตนตามกฎระเบียบที่ทางราชการกำหนด

4. จัดสภาพแวดล้อมในการทำงานเพื่อสร้างบรรยากาศที่ดีในการทำงาน

5. จัดระบบงานและมอบหมายงานอย่างเป็นธรรมและเหมาะสมกับความรู้ ความสามารถของบุคคล โดยคำนึงถึงความสมดุลในชีวิตและการทำงานของบุคลากร

**3**

6. จัดให้มีการประเมินความพึงพอใจของบุคลากรในสถานศึกษา ที่มีต่อการดำเนินงานตามโครงการต่างๆ เพื่อนำผลการประเมินและข้อเสนอแนะต่างๆไปวิเคราะห์และพัฒนาระบบการบริหารทรัพยากรบุคคลต่อไป

**แนวปฏิบัติตามนโยบายด้านที่ 5 การเข้าถึงข้อมูล**

1. มีการจัดเก็บข้อมูลของบุคลากรในสถานศึกษาโดยครบถ้วนอย่างเป็นระบบระเบียงสามารถเข้าถึง และใช้ข้อมูลได้สะดวกรวดเร็ว

2. มีการเผยแพร่ข้อมูลข่าวสารเกี่ยวกับการดำเนินการสรรหาบุคลากรอย่างครบถ้วนทุกกระบวนการที่ทางราชการกำหนด เพื่อให้เกิดการรับรู้ข้อมูลข่าวสารอย่างทั่วถึง เกิดความโปร่งใส และเป็นธรรม

**หลักเกณฑ์การบริหารและพัฒนาทรัพยากรบุคคล**

**4**

ในการบริหารและพัฒนาทรัพยากรทุกฝ่ายของสถานศึกษาให้อยู่ในระเบียบวินัยและจริยธรรมอันดีงาม เพื่อเสริมสร้างภาพลักษณ์ที่ดีต่อองค์กร เพิ่มพูนประสิทธิภาพในการดำเนินงานอย่างมีประสิทธิภาพ โปร่งใสเป็นธรรมและก่อให้เกิดผลดีแก่ทางราชการนั้น มีหลักเกณฑ์ต่างๆ ที่บุคลากรจำเป็นต้องรับรู้และถือปฏิบัติ ดังนี้

1. หลักเกณฑ์การสรรหาและคัดเลือกบุคลากร

2. หลักเกณฑ์การบรรจุและแต่งตั้งบุคลากร

3. หลักเกณฑ์การพัฒนาบุคลากร

4. หลักเกณฑ์การประเมินผลการปฏิบัติงาน

5. พระราชบัญญัติระเบียบข้าราชการครูและบุคลากรทางการศึกษา

6. จรรยาบรรณวิชาชีพครู

7. การลงเลาในการปฏิบัติหน้าที่ราชการ

8. หลักเกณฑ์การขาด ลา มาสาย

9. การอยู่เวรรักษาความปลอดภัยสถานที่ราชการ

10. โทษทางวินัย

**รายงานผลการบริหารและพัฒนาทรัพยากรบุคคลประจำปี**

โรงเรียนดงหลวงวิทยา จัดระบบการรายงานผลการบริหารและพัฒนาทรัพยากรบุคคลประจำปีโดยมีขั้นตอนในการดำเนินการ ดังนี้

1. บุคลากรประเมินตนเอง

2. ผู้บังคับบัญชา หรือผู้ได้รับแต่งตั้ง ประเมินผลการบริหารและพัฒนาทรัพยากรบุคคล

3. กรรมการสถานศึกษา ประเมินผลการบริหารและพัฒนาทรัพยากรบุคคลในสถานศึกษา

4. ฝ่ายบุคลากรนำผลการประเมินในข้อ 1 - 3 ไปรวบรวม สรุป วิเคราะห์ และจัดทำ

รายงานผลการบริหารและพัฒนาทรัพยากรบุคคลประจำปีของสถานศึกษา